स्तूप
स्तूप एगो ढूह या टीला नियर आकृति के चीज होले जवना में बौद्ध भिक्षु या भिक्षुणी लोग के शरीर के कौनों अवशेष राखल रहेला आ ई जगह पबित्र मानल जाले आ ध्यान करे खातिर इस्तेमाल होले।
बिसयसूची
इतिहास[संपादन]
स्तूप के निर्माण के सुरुआत बुद्ध के समय से पहिले से हो चुकल रहे। श्रमण लोग के बैठल अवस्था में दफनावे खातिर चैत्य के निर्माण होखे। बुद्ध के मरले के बाद उनुके जरा दिहल गइल आ राख के बाँट के आठ गो ढूह में समाधी बनावल गइल आ दू गो अउरी ढूह में अस्थि-अवशेष के समाधी दिहल गइल।
सभसे पुरान स्तूप सभ के पुरातत्व वाली जानकारी ४थी सदी ई पू के मिलेला। बौद्ध ग्रंथ सब के मोताबिक स्तूप के निर्माण बुद्ध के मरले के एक सदी बाद शुरू भइल। इहो मानल जाला कि पहिले ई चीज लकड़ी के बनावल जाय या फिर खाली भर माटी के ढेर एकट्ठा करि के गोल टीला के आकार दे दिहल जाय। बाद में ई पक्का ईंटा के बनावल जाए लगलें।
बाद में बौद्ध धर्म के बिस्तार के बाद ई परंपरा भारत के बाहर के देसवन में पहुँचल। उदाहरण खातिर पूर्ब एशिया के देस सभ में बने वाला पैगोडा के एही स्तूप के निखरल रूप मानल जाला।
प्रमुख स्तूप[संपादन]
भारत के प्रमुख स्तूप में सारनाथ में धमेक स्तूप, साँची स्तूप, भरहुत स्तूप आ अमरावती स्तूप के गिनल जाला। सभसे ऊँच स्तूप थाईलैंड में फ्रा पथोमाचेदी स्तूप बाटे जवन १२७ मीटर ऊँच बाटे। एकरे अलावा पाकिस्तान के स्वात घाटी में, श्रीलंका में आ अउरी बहुत सारा देसवन में पुरान स्तूप बाड़ें। सभसे बिस्तार से बनल स्तूप बोरोबुदुर में मौजूद बाटे जवन यूनेस्को द्वारा बिस्व विरासत स्थल घोषित बाटे।
गैलरी[संपादन]
-
-
स्वात घाटी में मौजूद स्तूप।
-
-
बुद्धानाथ, काठमांडो घाटी, नेपाल।
-
जेतवनारमाया स्तूप, अनुराधापुर, श्री लंका दुनिया के सभसे बड़ा ईंटा से बनल संरचना बाटे।[१]
-
बोरोबुदुर के मुख्य स्तूप आ बुद्ध के मूर्ती।
-
-
तिब्बती परंपरा में आठ गो महा स्तूप
-
संदर्भ[संपादन]
- ↑ "ANCIENT STUPAS IN SRI LANKA – LARGEST BRICK STRUCTURES IN THE WORLD". stupa.org. तारीख 2011-07-29 के उतारल गइल.
bho_Deva bho_Deva bho_Deva hne_Deva bho_Deva bho_Deva bho_Deva awa_Deva bho_Deva hne_Deva unk unk bho_Deva unk unk bho_Deva unk bho_Deva unk bho_Deva unk unk bho_Deva unk hne_Deva eng_Latn